Oficialusis leidinys L 254 , 08/10/1996 p. 0044 - 0048



Komisijos sprendimas 1996 m. birželio 24 d. dėl statybos produktų atitikties įvertinimo procedūros pagal Tarybos direktyvos 89/106/EEB 20 straipsnio 2 dalį dėl stacionarių gaisro gesinimo sistemų (tekstas svarbus EEE) (96/577/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, suderinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi prašoma, kad Komisija pagal Direktyvos 89/106/EEB 13 straipsnio 3 dalį produkto atitikčiai patvirtinti rinktųsi „mažiausiai keblumų sukeliančią ir saugą atitinkančią procedūrą“; kadangi tai reiškia, kad būtina nuspręsti, ar tam tikram produktui arba produktų grupei gamintojo atsakomybe taikoma gamyklos produkcijos kontrolės sistema yra būtina ir pakankama sąlyga, jog atitiktis būtų patvirtinta, ar, dėl priežasčių, susijusių su 13 straipsnio 4 dalyje paminėtų kriterijų laikymusi, privaloma, kad dalyvautų patvirtintoji sertifikavimo įstaiga; kadangi 13 straipsnio 4 dalyje nustatyta, kad tokiu būdu apibrėžta procedūra turi būti nurodyta mandatuose ir techninėse specifikacijose; kadangi dėl to pageidautina, kad būtų apibrėžta mandatuose ir techninėse specifikacijose vartojama produktų arba produktų grupės sąvoka; kadangi 13 straipsnio 3 dalyje numatytos dvi procedūros išsamiai aprašytos Direktyvos 89/106/EEB III priede; kadangi dėl to būtina aiškiai apibrėžti tų dviejų procedūrų taikymo kiekvienam produktui arba produktų grupei metodus pagal III priedo nuostatas, nes III priede teikiama pirmenybė tam tikroms sistemoms; kadangi 13 straipsnio 3 dalies a punkte nurodyta procedūra atitinka sistemas, kurioms taikoma pirmoji galimybė (be nuolatinės priežiūros), bei III priedo 2 skirsnio ii punkte nurodytos antroji ir trečioji galimybės, o 13 straipsnio 3 dalies b punkte nurodyta procedūra atitinka III priedo 2 skirsnio i punkte paminėtas sistemas bei sistemas, kurioms taikoma III priedo 2 skirsnio ii punkte numatyta pirmoji galimybė (su nuolatine priežiūra); kadangi šiame sprendime numatytoms priemonėms pritaria Statybos nuolatinis komitetas, PRIĖMĖ ŠĮ SPRENDIMĄ: 1 straipsnis I priede nurodytų produktų atitiktis įvertinama pagal procedūrą, kurioje be gamykloje gamintojo taikomos gamybos kontrolės sistemos, dalyvauja produkcijos kontrolę arba patį produktą vertinanti ir prižiūrinti patvirtintoji sertifikavimo įstaiga. 2 straipsnis II priede nustatyta atitikties įvertinimo procedūra nurodoma darniųjų standartų mandatuose. 3 straipsnis Šis sprendimas skirtas valstybėms narėms. Priimta Briuselyje, 1996 m. birželio 24 d. Komisijos vardu Martin bangemann Komisijos narys [1] OL L 40, 1989 2 11, p. 12 [2] OL L 220, 1993 8 30, p. 1 -------------------------------------------------- I PRIEDAS GAISRINĖS SIGNALIZACIJOS IR GAISRO APTIKIMO, STACIONARIŲ GAISRO GESINIMO, PRIEŠGAISRINIŲ IR PRIEŠDŪMINIŲ ĮRENGINIŲ IR SPROGIMŲ SLOPINIMO PRODUKTAI - Gaisro aptikimo ir gaisrinės signalizacijos sistemos-komplektai: bendros gaisro aptikimo ir gaisrinės signalizacijos sistemos-komplektai, gaisro aptikimo sistemos-komplektai, gaisrinės signalizacijos sistemos-komplektai, gaisro aliarmo sistemos-komplektai. - Gaisro aptikimo ir gaisrinės signalizacijos sistemų komponentai: dūmų, karščio ir liepsnos ieškikliai, valdymo ir rodomieji įtaisai, pavojaus signalo perdavimo įrenginiai, trumpo jungimo izoliavimo priemonės, signalizacijos įrenginiai, energijos tiekimo įrenginiai, duomenų įvesties ir išvesties įrenginiai, rankiniai gaisrinės signalizacijos įrenginiai. - Savaiminiai dūmų ieškikliai, pavojaus signalizacijos įrenginiai. - Ugnies slopinimo ir gesinimo sistemos-komplektai: pirminio gaisro gesinimo žarnų sistemos, sauso ir šlapio gaisro gesinimo hidrantų sistemos, purkštuvų ir vandens purškimo sistemos-komplektai, gaisro gesinimo putomis sistemos-komplektai, gaisro gesinimo sausais milteliais sistemos-komplektai, gaisro gesinimo dujomis (įskaitant gaisro gesinimo CO2 dujomis sistemas) sistemos-komplektai. - Ugnies slopinimo ir gesinimo sistemų komponentai: priešgaisriniai hidrantai, vandens srovės ieškikliai ir jungikliai, spaudimo ieškikliai ir jungikliai, laiptų aikštelių vožtuvai, įvado dangtis, priešgaisriniai siurbliai ir siurblių sistemos, antgaliai, purkštuvai ir išleidimo angos. - Sprogimo slopinimo sistemos-komplektai. - Sprogimo slopinimo sistemų komponentai: ieškikliai, slopinimo įtaisai, sprogimo jutikliai, sprogimo jėgai sumažinti skirti produktai. - Ugnies ir dūmų kontrolės įrenginiai-komplektai: dūmų ir šilumos šalinimo sistemos-komplektai, slėgio skirtumo sudarymo sistemos-komplektai. - Ugnies ir dūmų kontrolės įrenginių komponentai: dūmų užtvaros, slopintuvai, kanalai, elektriniai ventiliatoriai, natūralūs ventiliatoriai, valdymo prietaisų skydai, avariniai valdymo prietaisų skydai, energijos tiekimo įrenginiai. -------------------------------------------------- II PRIEDAS PRODUKTO GRUPĖ GAISRINĖS SIGNALIZACIJOS IR GAISRO APTIKIMO, STACIONARIŲ GAISRO GESINIMO, UGNIES IR DŪMŲ KONTROLĖS BEI SPROGIMO SLOPINIMO PRODUKTAI (1/1) Atitikties įvertinimo sistemos Europos standartizacijos komitetas/Europos elektrotechnikos standartizacijos komitetas (CEN/CENELEC) turi nurodyti tokią atitikties įvertinimo sistemą (-as) atitinkamame darniajame standarte (-uose) šiam toliau išvardytam produktui (-ams) ir numatytam jo naudojimui: Produktas (-ai) | Numatomas naudojimas (-ai) | Lygis (-iai) arba klasė (-ės) (Atsparumas ugniai) | Atitikties įvertinimo schemos | Montuoti skirti komplektai | Gaisrinė sauga | | 1 | Gaisro aptikimas ir gaisrinė signalizacija Bendros gaisro aptikimo ir gaisrinės signalizacijos sistemos-komplektai | | — | | Gaisro aptikimo sistemos-komplektai | | — | | Gaisrinės signalizacijos sistemos-komplektai | | — | | Gaisro pavojaus skelbimo sistemos-komplektai | | — | | Ugnies slopinimas ir gesinimas Pirminio gaisro gesinimo žarnų sistemos-komplektai | | — | | Sauso ir šlapio ugnies gesinimo hidrantų sistemos | | — | | Purkštuvų ir vandens purškimo sistemos-komplektai | | — | | Gaisro gesinimo putomis sistemos-komplektai | | — | | Gaisro gesinimo sausais milteliais sistemos-komplektai | | — | | Gaisro gesinimo dujomis (įskaitant gaisro gesinimo CO2 dujomis sistemas) sistemos-komplektai | | — | | Sprogimų slopinimas Sprogimų slopinimo sistemos-komplektai | | — | | Priešgaisriniai įrenginiai Dūmų ir šilumos šalinimo sistemos-komplektai | | — | | Slėgio skirtumo sudarymo sistemos-komplektai | | — | | Savaiminiai dūmų ieškikliai ir signalizacijos įrenginiai | | — | | Komponentai | Priešgaisrinė sauga | | 1 | Gaisro aptikimas ir gaisrinė signalizacija Dūmų, karščio ir liepsnos ieškikliai | | — | | Valdymo ir rodomieji įtaisai | | — | | Pavojaus signalo perdavimo įrenginiai | | — | | Trumpo jungimo izoliavimo priemonės | | — | | Signalizacijos įrenginiai | | — | | Energijos tiekimo įrenginiai | | — | | Duomenų įvesties ir išvesties įrenginiai | | — | | Rankiniai gaisrinės signalizacijos įrenginiai | | — | | Ugnies slopinimas ir gesinimas Priešgaisriniai hidrantai | | — | | Vandens srovės ieškikliai ir jungikliai | | — | | Spaudimo ieškikliai ir jungikliai | | — | | Laiptų aikštelių vožtuvai | | — | | Įvado dangtis | | — | | Priešgaisriniai siurbliai ir siurblių sistemos | | — | | Antgaliai, purkštuvai ir išleidimo angos | | — | | Sprogimų slopinimas Ieškikliai | | — | | Slopinimo įrenginiai | | — | | Sprogimo jutikliai | | — | | Sprogimo jėgai sumažinti skirti produktai | | — | | Ugnies valdymas Dūmų užtvaros | | — | | Slopintuvai | | Žr. DI2 | | Kanalai | | Žr. DI2 | | Elektriniai ventiliatoriai | | — | | Natūralūs ventiliatoriai | | — | | Valdymo prietaisų skydai ir avariniai valdymo prietaisų skydai | | — | | Energijos tiekimo įrenginiai | | — | | Techninės sistemos sąlygos turėtų būti tokios, kad ją būtų galima įgyvendinti net tada, jeigu nebūtina nustatyti tam tikros savybės naudingumą, nes bent viena valstybė narė apskritai nėra nustačiusi teisinių reikalavimų dėl tokios savybės (žr. Direktyvos 89/106/EEB 2 straipsnio 1 dalį ir, jeigu reikia, aiškinamųjų dokumentų 1.2.3 punktą). Tais atvejais gamintojas neturi būti verčiamas tą savybę patikrinti, jeigu produkto naudingumo tuo atžvilgiu gamintojas skelbti nepageidauja. --------------------------------------------------